**ODRŽANA 4. SJEDNICA OPĆINSKOG VIJEĆA GORNJIH BOGIĆEVACA –**

**ZADNJA U OVOJ GODINI**

Sinoć je održana 4. sjednica OV-a Gornjih Bogićevaca na kojoj je jednoglasno usvojen 3. rebalans proračuna za 2021.godinu, a proračun općine za 2022. obrazložila je pročelnica JUP-a Mara Klarić. Ukupni prohodi planirani su u iznosu 8.355.892,00 kn, a rashodi su planirani u iznosu od 9.416.883,00 kn, rekla je pročelnica Klarić te obrazložila i pripadajuće programe. Načelnik Pavo Klarić prije toga kratko je podnio izvješće o događanjima od protekle sjednice i među ostalim rekao kako je ponosan na realizirane kapitalne projekte, kao što su radovi na parkiralištu kod Doma u naselju Trnava, izgradnja ograde, nadstrešnice i ulaza na istom, koji su financirani sredstvima EU-fondova, zatim projekt pametni gradovi i općine projekt "Digitalizacije Općine Gornji Bogićevci", uređenje pristupa i okoliša Društvenog doma u Dubovcu, nabava komunalne opreme-kante i kontejneri za razvrstavanje otpada po kućanstvima i kod javnih objekata i lokala, izgradnja Društvenog doma u naselju Kosovac-I faza.

Općina je osigurala za 40 korisnika jednokratnu financijsku pomoć, jednokratne pomoći za novorođenčad u iznosu 1.600,00 kn, pomoć studentima 2.000,00 kn, u projektu "Stambeno zbrinjavanje mladih obitelji" pomoć je dobilo 9 mladih obitelji, pomoć obrtnicima pri otvaranju obrta i Covid pomoći kako bi im se umanjile štete koje im je u poslovanju prouzrokovala pandemija koronavirusa, a ovakvim projektima stvaraju se bolji uvjeti za život u Gornjim Bogićevcima,ističe načelnik Klarić u aktualnom satu.

Predsjednik OV Željko Klarić pitao je zna li se kad će biti izgrađen pročistač otpadnih voda u Vrbovljanima za Općine Gornji Bogićevci i Okučani,kako bi se naselja Dubovac Kosovac mogla spojiti na isti, a onda u uskoro i ostala naselja Smrtić,Ratkovac i Trnava, načelnik mu je odgovorio kako su u proračunu predvidjeli kako su Hrvatske vode dale istim Općinama 100.000,00 kn, prema najnovijim informacijama da će uskoro ići izgradnja pročišćivača voda i započet će se sa izgradnjom kanalizacije u naseljima Bodegraj,Cage i Lađevac, a onda i naselja Smrtić, Ratkovac i Trnava.

Nakon jednoglasnog usvajanja proračuna za 2022.godinu, načelnik Klarić obrazložio je analizu sustava zaštite i spašavanja za 2021.godinu kao i godišnji plan razvoja sustava CZ sa financijskim učincima za trogodišnje razdoblje od 2022.-2024. koje je također jednoglasno usvojeno kao i odluka o izmjeni i dopuni odluke o komunalnom redu. Na kraju sjednice su načelnik Pavo Klarić i predsjednik vijeća Željko Klarić zahvalili vijećnicima na dobroj i konstruktivnoj suradnji te svima poželjeli sretne i blagoslovljene nadolazeće blagdane.